Source: https://ispis.sk/judikatura/KSKE/13CoE176/2011
Timestamp: 2020-04-04 23:32:50+00:00
Document Index: 14445419

Matched Legal Cases: ['§ 57', '§ 58', '§ 203', '§ 14', '§ 22', '§ 212', '§ 214', '§ 218', '§ 224', '§ 142', 'súd ', 'súd ', 'Súd ', 'Súd ', '§ 57', '§ 58', '§ 203', '§ 14', '§ 22', 'súd ', '§ 212', '§ 214', '§ 218', 'súd ', 'súd ', 'súd ', '§ 224', '§ 142']

KSKE 13 CoE 176/2011 - iSpis
iSpis Judikatúra – KSKE 13 CoE 176/2011
KS v Košiciach, dátum 12.08.2012, sp.zn. KSKE 13 CoE 176/2011
§ 57 ods. 1 písm. h) zákona č. 233/1995 § 58 ods. 1 zákona č. 233/1995 § 203 ods. 2 zákona č. 233/1995 § 14 zákona č. 288/1995 § 22 zákona č. 288/1995 § 212 ods. 1 OSP § 214 ods. 2 písm. c) OSP § 218 ods. 1 písm. b) OSP § 224 ods. 1 OSP § 142 ods. 1 OSP
Súd: Krajský súd Košice Spisová značka: 13CoE/176/2011 Identifikačné číslo súdneho spisu: 7607205300 Dátum vydania rozhodnutia: 13. 08. 2012 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2012:7607205300.1
Uznesenie Krajský súd v Košiciach v exekučnej veci oprávneného: Z. konsolidačná, a.s. Y. XX, N., IČO: XX XXX XXX, zastúpeného M.. G. G., advokátkou, AK S. 9, N., proti povinnej: V. H., nar. X.X.XXXX, bytom W., F. XX, o vymoženie 390,26 eur vedenej u súdneho exekútora M.. Z. O., Exekútorský úrad A., G. XX, pod EX XXXX/XXXX, o odvolaní povinnej proti uzneseniu Okresného súdu Spišská Nová Ves č.k. XEr/ XXX/XXXX-XX zo dňa 16.12.2010 takto
Súd prvého stupňa uznesením zo dňa 16.12.2010 exekúciu zastavil a oprávneného zaviazal nahradiť súdnemu exekútorovi M.. Z. O. trovy exekúcie vo výške 57,82 eur do 3 dní od právoplatnosti uznesenia.
V odôvodnení uznesenia uviedol, že na základe návrhu oprávneného a poverenia Okresného súdu Spišská Nová Ves č.k. XEr/XXX/XXXX-XX zo dňa 15.6.2007, súdny exekútor začal exekúciu proti povinnej. Exekútor predložil súdu podnet na zastavenie exekúcie z dôvodu nemajetnosti povinnej a žiadal priznať trovy exekúcie vo výške 73,62 eur. Súd prvého stupňa vec posúdil v súlade s ust. § 57 ods. 1 písm.h/ zák.č. 233/1995 Z.z., § 58 ods. 1 zák.č. 233/1995 Z.z. a § 203 ods. 2 zák.č. 233/1995 Z.z. Trovy exekúcie odôvodnil ust. § 14 a § 22 vyhl.č. 288/1995 Z.z. o odmenách a náhradách súdnych exekútorov.
Proti výroku uznesenia súdu prvého stupňa o povinnosti nahradiť trovy exekúcie exekútorovi, podala v zákonnej lehote odvolanie povinná. Odvolanie odôvodnila tým, že je nezamestnaná, evidovaná na Úrade práce a poberá len dávky v hmotnej núdzi. Z tohto dôvodu nie je schopná trovy exekúcie uhradiť. Požiadala o určenie splátkového kalendára so splátkou maximálne 20,00 eur mesačne.
Oprávnený ani súdny exekútor sa k odvolaniu povinnej nevyjadrili.
Odvolací súd na základe podaného odvolania preskúmal napadnuté uznesenia súdu prvého stupňa podľa § 212 ods. 1 O.s.p. bez nariadenia pojednávania podľa ust. § 214 ods. 2 písm.c/ O.s.p. a dospel k záveru, že povinná (odvolateľka) nie je osobou spôsobilou na podanie odvolania.
Podľa ust. § 218 ods. 1 písm. b/ O.s.p. odvolací súd odmietne odvolanie, ktoré bolo podané niekým, kto na odvolanie nie je oprávnený.
Takýmto účastníkom konania je v danom prípade povinná, nakoľko sa jedná o účastníka konania, ktorému výrokom napadnutého uznesenia nebola spôsobená žiadna ujma. Exekučné konanie voči povinnej bolo zastavené a na zaplatenie trov exekúcie bol zaviazaný oprávnený (nie povinná) . Preto odvolací súd v súlade s vyššie citovaným zákonným ustanovením odmietol odvolanie povinnej.
O trovách odvolacieho konania rozhodol odvolací súd v súlade s ust. § 224 ods. 1 O.s.p. a § 142 ods. 1 O.s.p.. Oprávnenému a súdnemu exekútorovi takéto trovy nevznikli a povinná bola v odvolacom konaní neúspešná.